कश्मीर में हथियार, ट्रक लेकर भाग रहे सैनिक को रोका
जम्मू | सेनाका एक जवान उधमपुर स्थित नार्दर्न कमान से ट्रक तथा एक राइफल लेकर भाग गया। सेना की तरफ से इसका मैसेज पूरे राज्य में फ्लैश कर दिया गया। जिसके बाद लखनपुर में ट्रक तथा हथियार बरामद किया गया, लेकिन सैनिक मौके से भागने में कामयाब रहा। पुलिस अब मामले की जांच कर रही है। ट्रक तथा राइफल को सेना के हवाले कर दिया गया है।
कठुआ के एसएसपी पवन परिहार के अनुसार शुक्रवार शाम को नार्दर्न कमान से एक जवान ट्रक तथा एक कारबाइन राइफल को लेकर भाग गया। सेना की तरफ से मैसेज दिया गया। जिसके बाद कठुआ पुलिस हरकत में आई। लखनपुर टोल में सभी गाड़ियों की जांच शुरु कर दी गई। इस दौरान एक सेना का ट्रक तथा बीच से हथियार बरामद किया गया। पुलिस नाके को देखकर जवान ट्रक को छोड़ कर भाग गया।
hin_Deva hin_Deva hin_Deva